র‌্যাব সূত্রে জানা যায়, গোপন সংবাদের ভিত্তিতে শুক্রবার সকাল ৭টার দিকে র‌্যাব-১১ নারায়ণগঞ্জ আদমজীনগর ক্যাম্পের কমান্ডার মেজর আশিক বিল্লাহ ও মুন্সিগঞ্জ বালাশুর ক্যাম্প কমান্ডার এএসপি মুহিদুল ইসলামের নেতৃত্বে র‌্যাবের একটি দল দোহার উপজেলার মৈনট ঘাটে অভিযান পরিচালনা করে। এসময় অটোরিকশায় করে ঘাটে আসা পাঁচ যাত্রীকে দেখে সন্দেহ হলে তাদের আটক করে র‌্যাব। পরে তাদের দেহ ও ব্যাগ তল্লাশি করে ২শ’ পিস স্বর্ণের বার এবং নগদ ২৬ হাজার টাকা জব্দ করা হয়।